Source: http://docplayer.fi/1824464-Hidasteiden-kaytto-ja-mitoitus.html
Timestamp: 2018-02-22 19:01:02+00:00
Document Index: 23607376

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

Hidasteiden käyttö ja mitoitus - PDF
Hidasteiden käyttö ja mitoitus
Download "Hidasteiden käyttö ja mitoitus"
1 Ville-Mikael Tuominen Hidasteiden käyttö ja mitoitus Esiselvitys Tiehallinnon sisäisiä julkaisuja 13/2003
3 Ville-Mikael Tuominen Hidasteiden käyttö ja mitoitus Tiehallinnon sisäisiä julkaisuja 13/2003 Tiehallinto Helsinki 2003
4 Kansikuva ja raportin kuvat: Ville-Mikael Tuominen / SCC Viatek Oy, jos ei ole toisin mainittu. ISSN X TIEH Oy Edita Ab Helsinki 2003 Julkaisua myy/saatavana: Tiehallinto, julkaisumyynti Telefaksi S-posti Tiehallinto Tekniset palvelut Opastinsilta 12 A PL HELSINKI Puhelinvaihde
5 Ville-Mikael Tuominen: Hidasteiden käyttö ja mitoitus, esiselvitys. Helsinki Tiehallinto, Liikennetekniikka. Tiehallinnon sisäisiä julkaisuja 13/ s. + liitt. 2 s. ISSN X, TIEH Asiasanat: hidasteet, taajamatiet, nopeus Aiheluokka: 22, 83 TIIVISTELMÄ Selvityksessä on katsaus taajamateiden hidasteiden kotimaisiin ja pohjoismaisiin suunnitteluohjeisiin sekä Suomessa hidasteista saatuihin käyttökokemuksiin. Selvitystä varten on haastateltu Tiehallinnon tiepiirien ja kahdeksan kaupungin asiantuntijoita. Ohjevertailun ja asiantuntijahaastattelujen perusteella kehittämistarvetta on hidasteiden käyttöpolitiikassa, mitoitusohjeissa, rakentamisen laatuvaatimuksissa, elementtihidasteiden hyödyntämisessä sekä viestinnässä. Tärkeimmät kehittämisehdotukset ovat: Laaditaan yhtenäiset ohjeet hidasteiden käyttöperiaatteista ja kohteiden arvioinnista. Täydennetään hidasteita koskevia suunnitteluohjeistoja. Määritellään hidasteiden rakentamisen laatuvaatimukset. Edistetään kotimaista hidaste-elementtien kehitystyötä ja tuotantoa. Käynnistetään hidasteita koskevien liikennemerkkien kehittämistyö ja tieliikennelainsäädännön muutostarpeen arviointi. Viestitään hidasteiden positiivisista vaikutuksista mm. tienkäyttäjille ja kunnossapitäjille. Hidasteiden kehittämisehdotuksista monet soveltuvat Tiehallinnon ja Kuntaliiton yhteistyönä tehtäviksi.
7 ESIPUHE Tämä esiselvitys sisältää katsauksen taajamateiden hidasteiden suunnittelussa käytettyihin ohjeisiin ja hidasteista saatuihin käyttökokemuksiin. Esiselvityksessä on haastateltu Tiehallinnon tiepiirien turvallisuusinsinöörit sekä kahdeksan suuren tai keskisuuren kaupungin liikenteen rauhoittamisen asiantuntijoita. Lisäksi on analysoitu Tiehallinnon palautejärjestelmään kirjattuja yhteydenottoja ja tutustuttu eri pohjoismaiden hidasteita käsitteleviin ohjeisiin. Ajoradan korotusten osalta rakentamistyön laatua ja tarkkuutta arvioidaan keväällä 2003 alkavilla maastomittauksilla. Seurantatutkimuksiin on valittu kymmenen ajoradan korotusta Suomesta. Raportissa on ehdotus jatkotoimenpiteistä hidasteiden käytön, suunnittelun ja kunnossapidon kehittämiseksi. Selvitys on tilattu SCC Viatek Oy:ltä Tiehallinnon laatiman tehtäväkuvauksen mukaisesti. Selvityksen vastuuhenkilö SCC Viatek Oy:ssä on ollut diplomiinsinööri Ville-Mikael Tuominen. Selvitystä ovat kommentoineet apulaisjohtaja Pauli Velhonoja ja tieinsinööri Jorma Saarelainen Tiehallinnon liikennetekniikkayksiköstä, liikenneturvallisuussuunnittelija Jarmo Tihmala Savo- Karjalan tiepiiristä ja tieinsinööri Markku Uusitalo Hämeen tiepiiristä. Helsingissä maaliskuu 2003 Tiehallinto Liikennetekniikka
8 6 Hidasteiden käyttö ja mitoitus Sisältö 1 JOHDANTO Suomen nopeusrajoitusjärjestelmä Hidasteiden merkitseminen 8 2 KOKEMUKSET HIDASTEISTA Hidasteiden käytön laajuus Suomessa Käyttöfilosofia Vaikutus ajonopeuksiin Palaute Asukkaat Henkilöautoilijat Jakelu- ja tavaraliikenne Joukkoliikenne Tiehallinnon palautejärjestelmä Rakentamiskustannukset Hidasteiden jälkikorjaukset Kunnossapidon kokemukset Ympäristövaikutukset 21 3 NYKYISET SUUNNITTELUOHJEET Käytetyimmät ohjeet Kotimaisia ohjeita Hidasteiden välinen etäisyys Puuttuvia hidastetyyppejä 25 4 KEHITTÄMISTARPEET Hidasteiden käyttöpolitiikka Suunnitteluohjeisto Elementtirakenteiset ajoradan korotukset Hidasteiden laadunvarmistus Hidasteiden havaittavuuden parantaminen Viestintä hidasteista 34 5 JOHTOPÄÄTÖKSET 35 KIRJALLISUUSLUETTELO 36 LIITTEET 37
9 Hidasteiden käyttö ja mitoitus JOHDANTO 7 1 JOHDANTO Helsingin esikaupunkien asuntoalueilla otettiin 1980-luvulla laajasti käyttöön matalat nopeusrajoitukset 40 ja 30 km/h. Kantakaupungin asuntokaduilla ja keskustassa nopeusrajoitukset pudotettiin 40 km/h:n maaliskuussa 1992 (kuva 1.1). Samaan ratkaisuun on sittemmin päädytty suurimmassa osassa Suomen kaupungeista. Alempien taajamanopeusrajoitusten käyttöönottoon Suomen taajamissa ovat vaikuttaneet erityisesti seuraavat päätökset: Valtioneuvoston vuonna 1997 tekemä periaatepäätös tieliikenteen turvallisuuden parantamisesta, joka sisältää kannanoton taajamien porrastetusta nopeusrajoitusjärjestelmästä. Vuoden 1999 alussa voimaan tullut liikenneministeriön päätös, jonka mukaisesti tasa-arvoisia risteyksiä sallitaan ilman erityistä varoitusta vain 40 km/h ja sitä alemmilla nopeusarvoilla. Päätöksen täytäntöönpanon siirtymäkausi kesti vuoden 2001 loppuun asti. Pelkkä nopeusrajoituksen alentaminen ei välttämättä alenna nopeuksia rajoituksen mukaiselle tasolle. Nopeusrajoituksia ja niiden muutoskohtia on tarve tukea lisäksi erilaisin rakenteellisin hidastein. Hidasteiden toteuttaminen alkoi Suomessa 1990-luvun alussa. Hyvin suunniteltuna hidaste parantaa liikenneturvallisuutta ja väylän ympäristön laatua vaikeuttamatta kohtuuttomasti joukkoliikennettä, tavaraliikennettä tai kunnossapitoa sekä on toteutukseltaan kokonaistaloudellinen. Tienkäyttäjän näkökulmasta hidastetta voidaan pitää onnistuneena, kun tarkoitetun ajonopeuden ylläpito tuntuu mielekkäältä ja hidaste on mitoitusnopeudella miellyttävä ajaa. Kuva 1.1 Helsingin kantakaupungin jalankulkijaonnettomuudet vuosina /2/
10 8 Hidasteiden käyttö ja mitoitus JOHDANTO 1.1 Suomen nopeusrajoitusjärjestelmä Tiehallinnon vuonna 2000 julkaisema Taajamien nopeusrajoituksen suunnittelu on voimassa oleva taajamien nopeusrajoitusten suunnitteluohje. Suomen nopeusrajoitusjärjestelmä muodostuu yhtenäisestä 50 km/h:n rajoituksesta, rajoitusarvoltaan yleisrajoitusta alemmista nopeusrajoitusalueista sekä yksittäisistä muista nopeusrajoituksista. Korkein taajamissa käytettävä rajoitus on 60 km/h. Taulukossa 1.1 on esitetty eri tieluokkien nopeusrajoitusten tavoitetilanne. Taulukko 1.1 Nopeusrajoituksen määrittäminen tien liikenteellisen tehtävän ja tien maankäytön suhteen perusteella. /9/ Suhde maankäyttöön: Liikenteellinen tehtävä: PALVELEE MAANKÄYTTÖÄ - Suorat tonttiliittymät - Esimerkiksi taajaman keskustatie LÄPIKULKU - Maankäyttö keskellä - Risteävää kevyttä liikennettä - Tontit liittyvät sivukatujen kautta OHIKULKU - Maankäyttöaluetta sivuava - Vähän kevyttä liikennettä - Tontit liittyvät sivukatujen kautta PAIKALLISTIE TAI -KATU KOKOOJATIE TAI -KATU PÄÄTIE TAI -KATU Lihavoituna on yleisimmin kysymykseen tuleva rajoitus. Alempia arvoja käytetään erityistä huomiota edellyttävien kohteiden (koulut, päiväkodit, palvelutalot jne.) ja vaarallisiksi koettujen paikkojen yhteydessä. Ylempien arvojen käyttäminen edellyttää erityisen turvallisia kevyen liikenteen risteämisjärjestelyjä, kuten ohikulkutiellä eritasoratkaisuja tai valo-ohjausta. Linja-autoliikenne kulkee pääasiassa läpikulkukaduilla tai teillä, joilla rajoitus on yleensä 40 km/h. Maankäyttöä palvelevia katuja tai teitä, joilla rajoitus on yleensä 30 km/h, bussiliikenne käyttää vain lyhyillä jaksoilla. Tavoitteena on muodostaa riittävän suuria nopeusrajoitusalueita. Jos alueita muodostettaessa alueen sisälle jää runsaasti eri rajoitusarvon edellyttäviä tiejaksoja, valitaan koko alueelle mieluummin alhaisempi kuin korkeampi rajoitusarvo. 1.2 Hidasteiden merkitseminen Tieliikenneasetuksen mukaan rakenteellisista hidasteista ei tarvitse erikseen varoittaa, jos nopeusrajoitus on enintään 30 km/h. Nopeusrajoituksen ollessa 40 km/h hidasteista varoitetaan nopeusrajoitusalueen tai tienosan rajalla. Nopeusrajoituksen ollessa 50 km/h kaikista hidasteista varoitetaan varoitusmerkillä ja lisäkilvellä. Nopeusrajoitusalueilla 40 km/h ja 50 km/h korotusviisteet merkitään lisäksi tiemerkinnöillä.
11 Hidasteiden käyttö ja mitoitus KOKEMUKSET HIDASTEISTA 9 2 KOKEMUKSET HIDASTEISTA 2.1 Hidasteiden käytön laajuus Suomessa Suomen kaupunkien toteuttamista hidasteista pääosa on ajoradan korotuksia. Korotus on todettu tehokkaimmaksi ajonopeuden alentamiskeinoksi. Suurissa kaupungeissa hidasteiden rakentamisessa ei ole näkyvissä vähenemistä ainakaan 5 10 vuoden aikana. Hidasteiden rakentamistoiveiden määrän arvellaan olevan kasvussa tai pysyvän vähintään ennallaan. Taulukko 2.1 Toteutettujen hidasteiden lukumääriä esiselvityksessä mukana olleissa kaupungeissa. Espoo Helsinki Ajoradan korotuksia 115 suojatietä, 5 risteysaluetta, 155 töyssyä 120 suojatietä, n. 10 liittymää tai katualuetta, 470 töyssyä Sivusiirtymiä Kavennuksia 67 kavennusta, jotka on toteutettu sivusiirtyminä tai toispuolisina kavennuksina 4 (+ pysäköinnin vuorottelulla aikaansaatuja sivusiirtymiä) Muita toimenpiteitä + 6 pihakatua kohteessa heräteraitoja + 9 hidastepysäkkiä + nopeusrajoituksia tiemerkintöinä + betoniporsaita, pollareita, pilareita, tolppia ja portteja arviolta 1500 kpl Jyväskylä 200 n kiertoliittymää Oulu n kiertoliittymää + 50 keskisaarekkeellista suojatietä Pori 5 suojatietä joitakin joitakin + runsaat 10 kiertoliittymää 2 4 töyssyä + alle 10 kohteessa tärinäraitoja + keskisaarekkeita runsaasti + 85 % kaduista on 30 tai 40 km/h Rovaniemi n. 15 Yhdellä pihakadulla Tampere 29 kohdetta (2-3 hidastetta / kohde) 2 kohdetta 17 kohteessa + 7 pihakatua Vantaa 80 suojatietä, 7 liittymäaluetta, 125 töyssyä 7 paria 34 paria + 8 pihakatua Tiehallinnon yleisillä teillä käytetyin hidasteratkaisu yksittäisenä toimenpiteenä on suojatiesaareke. Taajamien parantamishankkeissa on parhaimmillaan onnistuttu niin, että hidasteet ovat luonteva osa tieympäristöä. Taajamaväylän parantamisen yhteydessä on mahdollisuus samalla kerralla toteuttaa ajoradan kaventaminen, pysäköintijärjestelyt, kevyen liikenteen järjestelyt, valaistus, pintamateriaalit ja nopeusrajoituksen alentaminen ja sitä tukevat hidasteratkaisut. Hyvänä esimerkkinä taajamakohteista mainitaan mm. Ivalo, Kortejärvi ja Evijärvi.
12 10 Hidasteiden käyttö ja mitoitus KOKEMUKSET HIDASTEISTA Taulukko 2.2 Hidasteiden lukumääriä Tiehallinnon tiepiireittäin. Tiepiiri Korotuksia Sivusiirtymiä Kavennuksia Muita Häme n. 5 < turvasaarekeparia kiertoliittymää taajamakohdetta (uusien ohjeiden mukaisia) + n. 10 tärinäraidoitusta + 40 km/h maalattu tiehen Kaakkois-Suomi kiertoliittymää + useita suojatiesaarekkeita + 40 km/h joka taajamaan + heräteraidat 40:n alkukohtiin Keski-Suomi 16 (töyssyä tai korotettua suojatietä) kiertoliittymää + 2 turvasaarekeparia + suojatiesaarekkeita kymmenittäin + Joissakin kohteissa maalattu 40 km/h tai 60 km/h tiehen, tulossa runsaasti lisää Lappi 2-3 Ei ole Ei ole + 40 km/h maalattu tiehen + suojatiesaarekkeita + taajamaparannuskohteita Oulu n n. 20 suojatiesaareketta + 40 km/h maalattu ajorataan taajamissa + kiertoliittymiä Savo-Karjala 5 suojatietä, liittymää ja aluetta 8 töyssyä, joista 5 elementtejä 1 Ei ole + 14 kiertoliittymää, lisäksi muutamia luovutettu kunnille + tavallisia keskisaarekkeita runsaasti + tärinäraitoja jonkin verran (massamerkinnällä, kuluvat nopeasti huonokuntoisiksi) Turku n. 40 reunapollaria + n. 150 kohteessa nopeusrajoitus maalattu tiehen + n. 150 suojatiesaareketta + n. 10 kiertoliittymää + n. 200 suojatiemerkin havainnevarsia Uusimaa n keskisaarekkeita 342 kpl Vaasa 35 kpl n.5 kpl n. 5 kpl + satoja saarekkeita suojateillä ja liittymissä (määrää ei ole inventoitu) + n. 20 saareketta porttikohdissa + n taajamassa hidasteita + 19 kiertoliittymää, joista osa taajamissa + suojatiemerkin havainnevarsia + heräteraidoituksia n. 5 kohteessa + x-risteyksissä 4 turvasaarekeparia + kokeiluun tulossa tietyyny elementtihidasteita 2.2 Käyttöfilosofia Tiehallinnon tiepiireillä ei ole yhtenäistä hidasteiden käyttöfilosofiaa. Hidasteiden tarve arvioidaan tapauskohtaisesti. Tiepiirit ovat toteuttaneet hidasteita yksittäisinä pieninä turvallisuustoimenpiteinä tai laajempina kokonaisuuksina taajamakohteiden yhteydessä. Monessa tiepiirissä tavoitteena on ollut välttää hidasteiden rakentamista. 30 km/h:n nopeusrajoitusta käytetään yleisillä teillä pääosin vain hidasteiden kohdalla tai poikkeuksellisissa tien kohdissa mm. silloin kun tiellä on erityisen huono geometria tai näkemät.
13 Hidasteiden käyttö ja mitoitus KOKEMUKSET HIDASTEISTA 11 Suurilla ja osalla keskisuurista kaupungeista on teknisen lautakunnan tai vastaavan tahon hyväksymä hidasteiden käyttöfilosofia. Helsingin ensimmäinen hidastepolitiikka on hyväksytty v ja Vantaan v Esiselvityksen yhteydessä haastatelluista kaupungeista Oululta ja Rovaniemeltä puuttui virallinen hidasteiden käyttöpolitiikka. Suurissa kaupungeissa tehdään runsaasti asukasaloitteita hidasteiden toteuttamiseksi. Jotta kohteet on mahdollista arvioida tasapuolisesti, mm. Helsinki, Espoo ja Tampere ovat kehittäneet pisteytysjärjestelmän hidastekohteiden kiireellisyysjärjestyksen määrittämiseksi. Eri kaupunkien järjestelmissä on joitakin eroja. Helsinki on mm. jaotellut pien- ja kerrostaloalueet sekä kokoojakadut omiksi ryhmikseen. Pisteytyksen lisäksi tehdään maastokatselmus ja tarvittaessa nopeusmittauksia. Taulukko 2.3 Espoon kaupungin pisteytysjärjestelmä hidastekohteiden kiireellisyysjärjestyksen määrittämiseksi. Keskisuurissa kaupungeissa hidasteet suunnitellaan yleensä tapauskohtaisesti. Rauhoittamiskohteita voidaan arvioida toisaalta onnettomuustilastojen, toisaalta asukasaloitteiden kautta. Onnettomuustilastoihin perustuvassa hi-
14 12 Hidasteiden käyttö ja mitoitus KOKEMUKSET HIDASTEISTA dastetarpeen määrittelyssä kohteen tärkeyttä painottavat yleensä henkilövahinko-onnettomuudet ja erityisesti kävelijöiden ja pyöräilijöiden onnettomuudet. Norjalaisissa ohjeissa asuntokadulle (nopeusrajoitus 30 km/h) suositellaan rakenteellisia hidasteita, kun ajonopeuksien keskiarvo on yli 30 km/h ja yli 15 %:lla ajonopeus on yli 40 km/h. Yli 50 km/h nopeutta ajavia ei tulisi asuntokaduilla olla lainkaan. /10/ 2.3 Vaikutus ajonopeuksiin Tutkimusten mukaan pelkkä nopeusrajoituksen laskeminen 50 km/h:sta 40 km/h:iin laskee ajoneuvojen keskinopeuksia noin 3 km/h. Nopeusrajoituksen alentaminen ja sen tukeminen rakenteellisilla toimenpiteillä laskee keskinopeuksia toimenpiteestä riippuen 5 15 km/h. /9/ Kokemukset osoittavat, että autoilijat laskevat eniten ajonopeuksia ajoradan korotuksissa ja kiertoliittymissä. Helsingissä tietyillä kaduilla (KVL n ajon./vrk) hidasteiden on todettu aiheuttavan liikennevirrassa haitariliikettä. Vaikutus on kuitenkin vähäisempi kuin suojatievaloilla. Kuva 2.1 Noppakivistä rakennettu korotettu suojatie. (Kuva: Asko Kauko / Helsingin kaupunki) Hidasteiden välillä kiihdytetään, jos olosuhteet eivät muuten tue alhaista ajonopeutta. Ruotsalaisten ohjeiden mukaan, kun katu on metrin pituinen, ajonopeudet asettuvat 30 km/h:n tasolle. Katu voidaan jakaa tällaisiin lyhyisiin osuuksiin luomalla näkemäesteitä mm. istutuksin, ajoradan kavennuksin ja kavennetuin liittymäaluein. /5/ Norjalaisissa ohjeissa 30 km/h:n nopeusrajoituksellisille asuntokaduille suositellaan rakenteellisia hidasteita, kun suoran katuosuuden pituus on yli 150 m tai kun kadun kaarteen säde on yli 100 m. /10/
15 Hidasteiden käyttö ja mitoitus KOKEMUKSET HIDASTEISTA Palaute Asukkaat Asukkaat toivovat erityisesti ajoradan korotuksia. Runsas asukaspalaute sekä asukaskyselyjen tulokset osoittavat, että asukkaat kokevat alhaiset ajonopeudet tärkeänä elinympäristön laatua parantavana tekijänä. Liikenteen rauhoittamisen koetaan vähentävän turvattomuuden tunnetta asuntoalueilla ja lisäävän asumisviihtyisyyttä. Suojatien korottamisen ja liikennevalojen kesken on tullut lasten vanhemmilta ristiriitaista palautetta. Liikennevalo-ohjattu suojatie koetaan selkeäksi: lapsi tietää, koska tien saa ylittää. Ongelmana ovat kuitenkin punaisia päin ajavat autoilijat ja suojatien punaisilla ylittävät jalankulkijat. Korotetun suojatien kohdalla ajonopeudet ovat aina alhaisemmat ja sitä kautta mahdolliset törmäykset vähemmän vakavia. Lapselle korotettu suojatie on epäselvempi, lapsi ei voi olla varma auton pysähtymisestä Henkilöautoilijat Henkilöautoilijoilta tuleva palaute on monen kirjavaa ja osittain ristiriitaista. Väylän varrella asuvat ovat hidasteiden puolella ja läpiajavat vastaan, molemmilla puolilla voi olla fanaattisuutta. Aluksi hidasteet synnyttävät ärtyneitä yleisönosastokirjoituksia paikallislehtiin. Viranomaisille tulee kuitenkin harvoin virallisia yhteydenottoja Jakelu- ja tavaraliikenne Raskaalta jakelu- ja tavaraliikenteeltä tulee verrattain vähän palautetta hidasteista. Syynä lienee se, että ajoradan korotuksia pyritään välttämään raskaan liikenteen reiteillä tärinähaittojen takia. Raskaalta tavaraliikenteeltä ja traktorinkuljettajilta on tullut jonkin verran palautetta ajoradan kapeudesta sivusiirtymissä Joukkoliikenne Joukkoliikenteen reiteille toteuttavien hidasteiden, erityisesti ajoradan korotusten osalta ollaan pidättyväisiä. Paljon tosin tulee asukkailta palautetta, että erityisesti linja-autot ajavat ylinopeutta. Ajoradan korotusten käyttö joukkoliikenteen reiteillä edellyttää erityistä huolellisuutta hidasteiden suunnittelussa ja rakentamisessa. Helsingin kaupunki käyttää bussireiteillä vain betonielementeistä tehtyjä töyssyjä. Aluksi Suomessa toteutetut hidasteet olivat monesti mitoitukseltaan linjaautokalustolle sopimattomia. Samanaikaisesti kun hidasteita alettiin laajasti käyttää, niin kaupunkibussien maavara pienentyi matalalattiakorien ja pyöräkoon pienentymisen myötä. Ajoradan korotusten liian jyrkistä viisteistä tai korotetun osan lyhyydestä aiheutui kalustovaurioita. Viime vuosina ongelmat ovat vähentyneet mm. Paikallisliikenneliiton infrakortin no 1 Töyssyt ja bussiliikenne ilmestymisen myötä.
16 14 Hidasteiden käyttö ja mitoitus KOKEMUKSET HIDASTEISTA Myös matalalattiaisilla palvelubusseilla on ollut ongelmia ajoradan korotusten kanssa. Tavallista linja-autoa pienemmät palvelubussit eivät välttämättä ole reittisidonnaisia. Ne voivat käyttää katuosuuksia, joilla ei muuten kulje säännöllistä joukkoliikennettä. Tästä syystä esimerkiksi Tampereen kaupunki on päättänyt, että kaikki rakennettavat ajoradan korotukset tehdään vastedes palvelubusseille soveltuvalla viisteellä, joka on 7 cm korotus 50 cm matkalla. Helsinki on käyttänyt tyynymallista (kuva 2.2) töyssyä joukkoliikenteen reiteillä. Tyyny jää jyrkimmältä kohdalta linja-auton renkaiden väliin, mutta henkilöja pakettiautot joutuvat ajamaan sen päältä. Kuva 2.2 Tyynyhidaste sopii linja-autoliikenteen reitille. Pienemmät autot ajavat korotuksen päältä. Myös linja-autojen nopeus laskee kapean ajolinjan vaikutuksesta. Kuva on Helsingin Sysimiehentieltä. (Kuva: Asko Kauko / Helsingin kaupunki) Helsingin tyynyhidasteen mitoitus poikkeaa ruotsalaisista malleista. Ruotsissa tyynyhidasteilla ei pyritä vaikuttamaan busseihin. Joukkoliikenteen ajonopeudet pyritään pitämään kurissa mm. tarjouspyynnöissä asetetuin ehdoin, joissa ei sallita ylinopeuksia. Helsingin tyynymallissa sivuviisteet ulottuvat ruotsalaisia pidemmälle, myös bussien pyörien alle. Ensiksi kokeillut ruotsalaisen mallin mukaiset tyynyt mahdollistivat busseille jopa 50 km/h ajonopeuksia. Tyynyhidaste on täysmittaista ajoradan korotusta edullisempi rakentaa. Sen toteuttaminen ei edellytä uusien sadevesikaivojen rakentamista. Tyynymallisen korotuksen havaittavuus on huonompi ja kunnossapito talvella hankalampaa, kuin koko ajoradan ylittävän korotuksen kohdalla. Liittymissä tyynymallisten korotusten kanssa on huomattu, että henkilöautot pujottelevat niiden välistä. Suolaus ja säännöllinen bussiliikenne pitävät hidastetyynyjen viereiset ajourat auki. Kokemusten mukaan vesikourun leveyden tulee olla vähintään 25 cm.
17 Hidasteiden käyttö ja mitoitus KOKEMUKSET HIDASTEISTA 15 Kuva 2.3 Ajoradan kavennus ja/tai korotettu alue voidaan toteuttaa linja-autopysäkin kohdalla. Tällöin hidasteesta on joukkoliikenteelle vähemmän haittaa. /5/ Tiehallinnon palautejärjestelmä Tiehallinnon palautejärjestelmään oli vuoden 2000 alusta vuoden 2002 lokakuun puoleenväliin mennessä kirjattu 107 nopeuden hidasteita koskevaa palautetta. Näistä oli: 62 kpl toiveita hidasteiden tai muiden nopeudenrajoittamistoimenpiteiden toteuttamisesta (kuva 2.4), 24 ehdotuksia olemassa olevien hidasteiden korjaamiseksi, 29 johtanut jonkintasoisiin toimenpiteisiin (käsittelijän kirjaus) ja 29 osalta kirjattu tarve tehdä lisäselvityksiä (kuva 2.5). Palautejärjestelmän kirjausten perusteella Hämeen tiepiiri oli yleisimmin toteuttanut toimenpiteitä saadun palautteen pohjalta. Uusia hidasteita toivoivat erityisesti lasten vanhemmat koulujen kohdille tai koulureiteille.
18 16 Hidasteiden käyttö ja mitoitus KOKEMUKSET HIDASTEISTA Nopeushidastimia koskeva palaute tiepiireittäin (Tiehallinnon palautejärjestelmään kirjatut v , yhteensä 107 kpl) Muuta hidastimiin liittyvää Yleistä postiivista palautetta hidastimista lkm Yleistä negatiivista palautetta hidastimista 10 Korjausehdotuksia toteutettuihin hidastimiin Toivottu hidastimen rakentamista 5 0 Keskushallinto Uusimaa Turku Häme Kaakkois- Suomi Vaasa Keski- Suomi Savo- Karjala Oulu Lappi Kuva 2.4 Tiehallinnon palautejärjestelmään kirjatut palautteet hidasteista. Kuva 2.5 Hidastepalautteen käsittely tiepiireittäin Tiehallinnon palautejärjestelmän mukaan.
19 Hidasteiden käyttö ja mitoitus KOKEMUKSET HIDASTEISTA Rakentamiskustannukset Yksittäisen hidasteen rakentaminen maksaa yleensä Rakentamiskustannuksiin vaikuttavat mm. reunatukitöiden laajuus, kunnallistekniikan siirtotarpeet ja sadevesiviemäröinnin täydennystarpeet. Taulukossa 2.4 on Helsingin kaupungin toteuttamien hidasteiden keskimääräisiä rakentamiskustannuksia. Taulukko 2.4 Eri hidastetyyppien rakentamiskustannuksia Helsingissä vanhalle kadulle. /3/ Hidastetyyppi Hidasteen rakentamiskustannukset ihanneolosuhteissa Töyssy, asfaltista Töyssy, betoni- ja reunakivistä Tyynytöyssykohde 1) Korotettu suojatie, asfaltista Korotettu suojatie, betonikivistä Korotettu suojatie, noppakivistä poikittaisilla reunakivillä Korotettu liittymä, betoni- ja reunakivistä (alueella on kaivoja ja sulkuja) ) Ko. kustannusarvio sisältää kaksi elementtiä (á ), suunnittelun 1000 ja rakentamisen Kaikissa kustannuksissa on mukana päällystystyöt, tiemerkintätyöt, kahden huomiopaalun pystytys ja kahden nopeusrajoitus liikennemerkin asennus. Tapaus on ihanteellinen, kun rakentamiseen ei liity reunakivi- eikä reunatukitöitä, eikä hidasteen rakentamisen takia ole tarve täydentää tai muuttaa sadevesiviemäröintiä. Jos hidasteen takia joudutaan rakentamaan tai siirtämään yksi sadevesikaivo ja tekemään siihen liittyvät putkityöt, niin kustannukset nousevat Jos kohde vaatii neljän uuden sadevesikaivon rakentamista, on niiden lisäkustannus yhteensä Yksinkertaisimmillaan asvaltista rakennetun töyssyn rakentamiskustannukset ovat arviolta Ne muodostuvat seuraavasti: Asvaltointityöt, 330 Tiemerkintätyöt, 240 Huomiopaalujen (2 kpl) pystytys, km/h:n nopeusrajoitusmerkkien (2 kpl) asennus, 340. /3/
20 18 Hidasteiden käyttö ja mitoitus KOKEMUKSET HIDASTEISTA 2.6 Hidasteiden jälkikorjaukset Hidasteista arviolta % on jouduttu korjaamaan tai kokonaan poistamaan. Yleisimmät syyt ovat olleet painumat, kiveyksien irtoaminen, puutteelliset kuivatusjärjestelyt sekä melu- ja tärinähaitat. Erityisesti ensimmäisiä ajoradan korotuksia joukkoliikenteen reiteillä jouduttiin korjaamaan. Rakentajille annettiin nippu kohteita, jotka rakentaja sai toteuttaa ilman tarkkoja ohjeita. Näin tehdyt ajoradan korotukset olivat enemmän tai vähemmän epäonnistuneita. Hidasteiden jälkikorjaukset koskevat pääosin 1990-luvun alkupuolen ratkaisuja. Syitä olivat: Puutteelliset mitoitusohjeet, joissa ei otettu riittävästi huomioon maaperäolosuhteita sekä linja-autojen pitkää akseliväliä ja matalalattiaisuutta. Suunnittelija oli mitoittanut hidasteen väärin. Rakentaja oli toteuttanut hidasteen suunnitelman vastaisesti. Kuva 2.6 Esimerkki ongelmallisesta ajoradan korotuksesta: yhtenäisellä viivalla on esitetty suunniteltu korotuksen pituusprofiili ja katkoviivalla mitattu olemassa oleva pituusprofiili. Tulosuunnan viiste on painumien vuoksi suunniteltua jyrkempi. Poistumissuunnan viiste on osapuilleen suunnitellun mukainen, eli kaltevuus n. 7 %. Maamme hidasteet ovat verrattain nuoria. Epäselvyyttä on, miten toimitaan vuoden kuluttua, kun väylä pitää päällystää uudelleen. Onko ajoradan korotus purettava ja rakennettava uudelleen?
21 Hidasteiden käyttö ja mitoitus KOKEMUKSET HIDASTEISTA Kunnossapidon kokemukset Ajoradan korotukset hankaloittavat jonkin verran kunnossapitoa, mutta eivät aiheuta erityisiä ongelmia. Hidasteet lisäävät jonkin verran talvihoitoon kuluvaa aikaa ja käsityön tarvetta. Hidasteet vaurioituvat herkästi ja täten lisäävät ylläpitokustannuksia. Kunnossapitäjän tulisi tutustua uusiin järjestelyihin sulan maan aikaan. Ajoreitit ja menetelmät voi olla tarvetta suunnitella uudelleen, jotta tiejärjestelyjä ja kunnossapitokalustoa ei vaurioitettaisi. Aiemmin käytetty suuri kalusto ei enää välttämättä sovellu taajaman talvihoitoon. Talvisin ajoradan korotusten vaikutus ajonopeuksiin jonkin verran heikkenee. Taitekohtiin jää lunta, kun auraaja varoo osumasta korotuksen viisteeseen. Toisaalta kelien takia ajonopeudet pysyvät alhaisina. Kavennusten ja sivusiirtymien osalta talvikunnossapidon työkoneilla on vaikeuksia seurata reunatukien linjoja. Kulmakohdat jäävät usein huonolle hoidolle, kun koneet eivät taivu jyrkkien taitekohtien mukaan. Taitekohdissa olevat sadevesikaivot jäävät lumikarheen alle ja ne on erikseen puhdistettava lumesta, jäästä ja roskista. /3/ Asfaltista rakennetut töyssyt ja korotetut suojatiet ovat halvimpia rakentaa ja niiden ylläpitotyöt ovat melko yksinkertaisia. Tosin niiden tiemerkintöjä (shakkiruudutus) pitää korjata vuosittain (kuva 2.7). Tiehöylät saattavat viedä hidasteista paloja talvella, autojen nastarenkaat kuluttavat ja raskas liikenne aiheuttaa muodonmuutoksia, mutta korjaus onnistuu suhteellisen helposti. Asfaltista rakennettu ajoradan korotus sopii vain asfaltoidulle väylälle. /3/ Kuva 2.7 Tiemerkinnät ovat kuluneet nastarenkaiden ja aurauksen vaikutuksesta. (Kuva: Asko Kauko / Helsingin kaupunki)
22 20 Hidasteiden käyttö ja mitoitus KOKEMUKSET HIDASTEISTA Betonikivestä rakennetut ajoradan korotukset kestävät paremmin kuin asfalttiset. Niitä ei yleensä tarvitse korjata moneen vuoteen, mutta korjaustyötarpeen syntyessä työ on laajempi ja kalliimpi kuin asfalttihidasteella. Betonikiven käyttöä puoltaa sen parempi havaittavuus asfalttiseen verrattuna. /3/ Graniittikivestä tehty hidaste on kallein rakentaa. Jos hidaste on rakennettu laadukkaasti, jää ylläpidon työksi vain kiveyksen saumojen hiekoitus (kuva 2.8). Kivestä ladotun hidasteen voi myös korjata laadukkaasti mahdollisen kaivutyön jälkeen. /3/ Kuva 2.8 Graniittikivisen ajoradan korotuksen ylläpito edellyttää saumausten hiekoitusta. (Kuva: Asko Kauko / Helsingin kaupunki ) Yleinen rakenteellisiin hidasteisiin liittyvä ongelma on tien kuivatus. Talvella kaivojen sulana pito on vaikeaa, sulamisvesi kerääntyy lammikoiksi kaivojen ollessa tukossa. Liikenteen rauhoittamistoimien yhteydessä katutila jaetaan uudelleen eri käyttötarkoituksiin. Tällöin voi lisääntyä myös sellainen tila, jota voidaan käyttää lumen välivarastointiin, mikä puolestaan vähentää talvikunnossapidon kustannuksia. Helsingin kaupungin rakennusvirastolle tehdyssä insinöörityössä /3/ on arvioitu erilaisten rakenteellisten hidasteiden vaikutusta kunnossapidon kustannuksiin (taulukko 2.5).
23 Hidasteiden käyttö ja mitoitus KOKEMUKSET HIDASTEISTA 21 Taulukko 2.5 Arvioita eri hidastetyyppien kustannusvaikutuksista katujen ja teiden kunnossapidossa. /3/ Hidastetyyppi Töyssy, asfaltista Töyssy, betoni- ja reunakivistä Korotettu suojatie, asfaltista Korotettu suojatie, betonikivistä Korotettu suojatie, noppakivistä poikittaisilla reunakivillä Korotettu liittymä, betoni- ja reunakivistä Aiheutuva ylläpidon lisäkustannus / hidaste /v /v /v /v /v /v 2.8 Ympäristövaikutukset Hidasteilla, erityisesti ajoradan korotuksilla on toisinaan negatiivisia vaikutuksia melun ja tärinän kannalta. Nopeustason alentaminen vähentää liikennemelua, mutta juuri ennen ja jälkeen hidastetta tapahtuva jarruttaminen ja kiihdyttäminen jonkin verran lisäävät melua. Erityisesti hidasteiden sijoittaminen liian harvaan houkuttelee kuljettajia kiihdyttämään niiden välillä. Melutasoon vaikuttaa myös päällystemateriaali. Kiveys, varsinkin ajoradan korotuksen viisteosissa on äänekkäämpi kuin tasainen asfalttipäällyste. Tanskalaisen tutkimuksen mukaan töyssyjen rakentaminen vähensi liikennemelua km/h:n nopeusrajoituksilla siitä, että hidasteita ei olisi. Töyssyjen väliosuuksilla melutason lasku oli 1 db ja töyssyjen kohdalla 2 4 db. Matalilla nopeuksilla (30-40 km/h) melutaso oli 10 metriä ennen ja jälkeen töyssyä 2-4 db korkeampi kuin töyssyn kohdalla. Hidasteiden kohdalla (enintään m päässä) asuvat kokivat melun häiritsevämmäksi kuin hidasteiden väliosuuksilla asuvat. Tosin 30 km/h:n nopeusrajoitusalueella hidasteiden väliosuuksilla melu koettiin häiritsevämmäksi. /1/
24 22 Hidasteiden käyttö ja mitoitus NYKYISET SUUNNITTELUOHJEET 3 NYKYISET SUUNNITTELUOHJEET 3.1 Käytetyimmät ohjeet Tällä hetkellä käytetyimmät ohjeet hidasteiden suunnittelussa ovat Liikenteen rauhoittaminen ohjeita ja esimerkkejä (LYYLI raporttisarja 28) vuodelta 2001, Taajamien keskustateiden suunnittelu (TIEL ) vuodelta 1995 sekä Paikallisliikenneliiton julkaisema Bussiliikenteen infrakortti no 1 Töyssyt ja bussiliikenne vuodelta Suurilla kaupungeilla kuten Espoolla ja Helsingillä on omat tyyppipiirustuksensa hidasteista. LYYLI -raportin mitoituskuvat perustuvat Espoon kaupungin mitoitusohjeisiin. 3.2 Kotimaisia ohjeita Helsingin kaupungilla ei ole mitoitusohjetta 40 km/h:n väylien hidasteille. Nyt käytetään 30 km/h:n hidasteita ja pistekohtaisia nopeusrajoituksia 40 km/h:n kaduilla. Vastaavasti LYYLI -raportissa ei ole esitetty suunnitteluelementtien mitoitusarvojen muutosta eri nopeusrajoituksilla. Taajamien keskustateiden suunnittelu -ohjeessa on vain esimerkkejä eri hidastetyypeistä. Taajamaohjeesta ei aina selviä kaikkia mitoitusarvoja. Taulukoissa esitetään yleisimpien hidastetyyppien mitoitusarvoja suomalaisissa ohjeissa. Taulukko 3.1 Korotetun suojatien mitoitusarvoja suomalaisissa ohjeissa. K S V H Väylällä ei ole linja-autoliikennettä [m] [m] [m] [cm] LYYLI-raportti 28 6,5 4,0 1,0 10 Kevyen liikenteen suunnittelu 4,5 3,0-5,0 (- 10,0) 1,7 10 Vantaan kaupunki 4,0-5,0 4,0-5,0 1,0-1,2 8 Taajamien keskustateiden suunnittelu Korotus alkaa 3,0 m ennen suojatietä 0,7-2,5 10 Väylällä on linja-autoliikennettä LYYLI-raportti 28, bussireitti 10,0 4,0 0,5 7 Kevyen liikenteen suunnittelu 7,0 3,0-5,0 (- 10,0) 0,5 7 PLL:n infrakortti no. 1 (8,0 -) 10,0-0,5 7
Tielaitos Taajamien nopeusrajoitusten suunnittelu Liikennetekniikka Helsinki 2000 TIEHALLINTO Liikenteen palvelut YMPÄRISTÖMINISTERIÖ Taajamien nopeusrajoitusten suunnittelu Tielaitos TIEHALLINTO Helsinki
Fiksut väylät ja älykäs liikenne sinua varten Itä-Suomen liikenneturvallisuusfoorumi 1.6.2016 Liikenneviraston organisaatio 1.9.2015 alkaen Pääjohtaja Strategia Viestintä ja yhteiskuntavastuu Toiminnanohjaus